**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, „пл. Свобода” No.4, ет. 2,, тел.0879205683, e-mail : oik1508@cik.bg*

ПРОТОКОЛ 20

от редовно заседание на ОИК – Гулянци,

назначена от ЦИК с Решение № 669-МИ от 23.08.2019г.,

състояло се на 13.10.2019 г. от 15.00 часа

Днес 13.10.2019 г. от 15:00 часа се проведе редовно заседание на ОИК-Гулянци. На заседанието присъстваха: Надя Николова, Недко Опров, Илона Петкова, Антония Евтимова, Тодор Кацански, Даниела Дерешка, Деви Дилков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева.

Заседанието бе открито в 15:00 ч. и председателствано от госпожа Надя Николова – Председател на ОИК Гулянци.

Председател Надя Николова: Здравейте, уважаеми колеги! В залата сме 12 членoве на общинската избирателна комисия. Имаме необходимия кворум. Обявявам редовното заседание на ОИК Гулянци.

Колеги, предлагам ви следния проект за дневен ред:

1. Определяне на броя на секционните избирателни комисии за гласуване с подвижна избирателна кутия в изборите за общински съветници и кметове на 27 октомври 2019 г. в община Гулянци.;

Докладва: Татяна Николаева

1. Сигнал от Левтерина Георгиева – ВрИД, Кмет на Община Гулянци, с писмо до Районна прокуратура гр. Никопол, и с копие до ОИК Гулянци и Полицейско управление гр. Гулянци;

Докладва: Антония Евтимова

Има ли други предложения към проекта за дневен ред ? - Не виждам. Колеги, предлагам да гласуваме.

Режим на гласуване. Гласували 12 членове на ОИК: за – 12(Надя Николова, Недко Опров, Илона Петкова, Антония Евтимова, Тодор Кацански, Даниела Дерешка, Деви Дилков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева), против няма.

Председател Надя Николова: Давам думата по точка 1 на госпожа Николаева.

Татяна Николаева: Постъпило е писмо  от Община Гулянци  с № 0501-67/ 12.10.2019 г.,  с което на основание чл.37 ал.1 от ИК, Община Гулянци, информира ОИК Гулянци, че към 17.00 ч. на 12.10.2019 год. от избиратели с трайни увреждания, които желаят да гласуват  в  изборите на общински съветници и кметове на 27 октомври 2019 г. в община Гулянци  са постъпили общо 86 заявления от лица за гласуване с подвижна избирателна кутия. Писмото е заведено с вх. № 138/13.10.2019 г.  в регистъра за входяща поща на ОИК Гулянци, с приложена Заповед № РД-09- 558/09.10.2019 на Кмета на Община Гулянци. Съобразно чл. 89, ал.2 от Изборния кодекс, Общинските избирателни комисии назначават  подвижни секционни избирателни комисии при гласуване с подвижни избирателни кутии не по-късно от 10 дни преди изборния ден. Разпоредбата на  чл.90 ал.1 от Изборния кодекс предвижда, че  на територията на всяко населено място се назначава най-малко една подвижна секционна избирателна комисия при наличие на не по-малко от 10 избиратели, подали заявления по чл. 37 от ИК. Общинската избирателна комисия определя броя на подвижните секционни избирателни комисии в изборния район въз основа на броя на подадените заявления. На основание чл. 92, ал.4 от ИК следва ОИК Гулянци да определи броя на членовете на общата подвижна избирателна секция за гласуване с подвижна избирателна кутия.

Предлагам на основание чл. 8 ал.8, чл.37, чл.89 ал.2, чл.90, чл.92 ал.1 и ал.4 от Изборният Кодекс и Решение №  935-МИ/02.09.2019 г. на ЦИК  и чл. 87, ал. 1, т. 7, Общинската избирателна комисия гр. Гулянци да вземе решение за: образуване на три подвижни избирателни секции на територията на Община Гулянци; **формира и утвърди** единните номера на образуваните 3 (три) подвижни избирателни секции в Община Гулянци в изборите за общински съветници и кметове, насрочени за 27 октомври 2019 г.; **да определи** членовете в подвижните секционни избирателни комисии при провеждане на консултациите с представителите на парламентарно представените партии и коалиции, в т.ч. и на коалицията, която има избрани с нейната кандидатска листа членове на Европейския парламент, но не е парламентарно представена. За първата ПСИК, подадените заявления са по 13 бр. за кметство с. Дъбован и кметство с. Гиген, и затова предлагам една ПСИК за двете населени места. За с. Брест подадените заявления са 34 бр. и затова ще има една ПСИК. За третата ПСИК, а именно за гр. Гулянци, подадените заявления са 25 бр. (в това число влизат гр. Гулянци – 2 бр., с. Шияково – 16 бр., с. Крета – 1 бр., с. Долни Вит – 2 бр. и с. Милковица – 5 бр.) и също ще има една ПСИК.

Надя Николова: Колеги, има ли други мнения по въпроса? Не виждам. Предлагам да гласуваме.

Режим на гласуване. Гласували 12 членове на ОИК: за – 12(Надя Николова, Недко Опров, Илона Петкова, Антония Евтимова, Тодор Кацански, Даниела Дерешка, Деви Дилков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева), против няма.

Прието решение № 100- МИ от 13.10.2019 г.

Решението да се обяви на страницата на ОИК Гулянци.

Председател Надя Николова: Давам думата по т. 2 на госпожа Евтимова.

Антония Евтимова: Постъпил е сигнал от госпожа Левтерина Георгиева, ВрИД Кмет на община Гулянци до Районна прокуратура гр. Никопол, с копие до Общинската избирателна комисия гр. Гулянци и до Полицейско управление - Гулянци със съмнения за предварително подготвена схема за гласуване на лица по настоящ адрес, чиито постоянен адрес е преимуществено от Южна България при подадени над 70 заявления за гласуване по настоящ адрес в село Ленково, Община Гулянци. Сигналът е входиран във входящата поща на ОИК Гулянци под №3 от 13.10.2019г. Фактите налагат да бъде извършена проверка, дали действително лицата подали заявление за гласуване по настоящ адрес на 12.10.2019г. в с. Ленково са го извършили лично или чрез пълномощник, както и дали се касае за лично подписани документи.

Предвид гореизложеното и на основание чл. 87, ал. 1 от ИК, подаденият сигнал от Левтерина Георгиева, ВрИД Кмет на община Гулянци, не засяга пряко работата на ОИК и съгласно чл. 410, ал. 2 от ИК проверката се извършва от компетентните органи.

Заседанието бе закрито в 16:00 ч. от председателя на ОИК Гулянци.

Председател: Надя Николова

Секретар: Илона Петкова